
Općinski sud u Lukavcu, sudija Damir Baraković, u izvršnom predmetu tražioca izvršenja Općina Lukavac, koju zastupa Općinsko pravobranilaštvo, protiv izvršenika S.P sin D…… iz Bistarca bb, grad Lukavac, radi duga, vrijednost spora 213,20 KM, van ročišta, dana 18.09.2025. godine donio je 


ZAKLJUČAK
o prodaji pokretnih stvari

Određuje se prvo ročište za prodaju popisanih pokretnih stvari za dan 29.10.2025. godine u 14,30 sati u Općinskom sudu u Lukavcu, kancelarija broj 10, a prodaja će se obaviti putem usmenog javnog nadmetanja.
	
	Predmet prodaje su pokretne stvari izvršenika popisane i procijenjene od strane sudskog izvršioca ovog suda i to:

1. Mašina za sušenje veša „AEG“ ....................................550,00 KM.

	Pokretne stvari nalaze se na adresi izvršenika S.P, Bistarac bb, grad Lukavac.

Na prvoj prodaji navedene pokretne stvari ne mogu se prodati ispod 1/2 iznosa nihove procijenjene vrijednosti.

	Ponuđač sa najvećom ponudom dužan je uplatiti novčani iznos prodajne cijene u roku od 8 dana od objavljivanja rezultata prodaje. Ako ponuđač sa najvećom ponudom ne uplati novčani iznos prodajne cijene u predviđenom roku, sud će zaključkom prodaju tom ponuđaču oglasiti nevaljanom, a drugog ponuđača proglasiti kupcem, koji treba da u roku od 8 dana uplati kod suda novčani iznos/cijenu koju je ponudio, a ukoliko ni drugi ponudilac u predivđenom roku ne izvrši uplatu, sud primjenjuje ova pravila i na trećeg i daljeg ponuđača.

	Ako se na prvom ročištu pokretne stvari ne budu mogle prodati, sud će na zahtjev stranke, koji može podnijeti u roku od 8 dana od dana kada je održano neuspjelo ročište, zakazati drugo ročište za javno nadmetanje, na kojem se iste mogu prodati bez ograničenja u odnosu na njihovu vrijednost. Sud će obustaviti postupak ako nijedna stranka ne predloži održavanje drugog javnog nadmetanja u navedenom roku.

	U javnom nadmetanju mogu učestvovati samo lica koja su prethodno položila osiguranje koje iznosi 1/10 od vrijednosti stvari. Lica koja učestvuju u javnom nadmetanju, dužna su prije početka ročišta sudu predati po jedan primjerak uplatnice iz koje je vidljivo da je osiguranje položeno. Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB banke d.d. Sarajevo, sa naznakom broja predmeta. Od polaganja osiguranja u ovoj izvršnoj stvari oslobođen je tražilac izvršenja.

Ovaj zaključak bit će objavljen na oglasnoj ploči suda, a stranka može o svom trošku objaviti zaključak o prodaji u sredstvima javnog informisanja.

	 Sudija
Damir Baraković
                               
Pouka o pravnom lijeku:Protiv ovog zaključka nije dozvoljena posebna žalba. 




